Diari Oficial de la Generalitat Valenciana


Sumari del DOGV 3133, del 01-12-1997 (1997/11757)

RESOLUCIÓ de 4 de novembre de 1997, de la Direcció General de Funció Pública, per la qual s'executa la Sentència núm. 2.130/97 del Tribunal Superior de Justícia de la Comunitat Valenciana.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3133

Data del DOGV
:   01-12-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11686


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3953 RESOLUCIÓ de 4 de novembre de 1997, de la Direcció General de Funció Pública, per la qual s'executa la Sentència núm. 2.130/97 del Tribunal Superior de Justícia de la Comunitat Valenciana. [97/X11623]
  
Amb data 3 de novembre de 1994 el Jutjat Social Núm. Dos d'Elx va dictar la Sentència núm. 450/94, en les actuacions del juí verbal instades per la Sra. Francisca Pascuala Segarra Martínez, en virtut de la qual, i estimant la demanda formulada per la recurrent, es declarava no ajustat a dret el contracte d'interinitat celebrat i la condició de fixa de l'actora.
  
Vista la Sentència núm. 2.130/97, de 9 de setembre de 1997, de la Sala Social del Tribunal Superior de Justícia de la Comunitat Valenciana, recaiguda en el recurs de súplica interposat contra la Sentència de data 3 de novembre de 1994, abans referida, la part dispositiva de la qual és la següent: "que hem de desestimar i desestimem el recurs de súplica interposat en nom de la Conselleria de Treball i Afers Socials contra la Sentència dictada pel Jutjat Social Núm. Dos d'Elx, de data 3 de novembre de 1994, en virtut de la demanda formulada a instància de la Sra. Francisca Segarra Martínez, i per tant, hem de confirmar i confirmem la sentència recorreguda".
  
Vist que la demandant, transferida a la Generalitat Valenciana pel Reial Decret 1.371/1992, de 13 de novembre, va subscriure amb l'administració autonòmica contracte d'interinitat el 21 de juliol de 1993.
  
Vista la Resolució de 5 de juny de 1995, de la Direcció General de la Funció Pública, per la qual es reconeix a la Sra. Francisca Pascuala Segarra Martínez la seua pertinença a la categoria professional de titulada superior, grup A, complement de destinació 13 i complement específic E015.
  
D'acord amb el que s'ha disposat en els articles 118 de la Constitució espanyola i 17.2 de la Llei Orgànica del Poder Judicial, segons els quals és obligatori el compliment de les sentències i la resta de resolucions fermes de jutges i tribunals i en ús de les competències que legalment tinc conferides, resolc:
  
Primer
  
Reconèixer el caràcter indefinit de la relació existent entre la Sra. Francisca Pascuala Segarra Martínez (NRP 48872580 G0) i la Generalitat Valenciana, amb tots els efectes econòmics i administratius inherents des del 21 de juliol de 1993, i queda adscrita amb caràcter definitiu al lloc de treball que actualment ocupa, núm. 16.634, tècnic mitjà de formació i inserció professional, de la Conselleria d'Ocupació, Indústria i Comerç, sense perjudici d'allò que s'ha disposat en la Resolució de 5 de juny de 1995, de la Direcció General de Funció Pública, sobre reconeixement de categoria professional..
  
Segon
  
La Conselleria d'Economia, Hisenda i Administració Pública formalitzarà el corresponent contracte laboral fix a la interessada.
  
Tercer
  
La Conselleria d'Ocupació, Indústria i Comerç estendrà l'oportuna diligència de presa de possessió, que serà posteriorment remesa a la Direcció General de Funció Pública per a la seua anotació en el Registre de Personal de l'administració del Consell de la Generalitat Valenciana.
  
València, 4 de novembre de 1997.- El director general de la Funció Pública: Fernando Cano Pérez.